మద్దిలపాలెం బస్ స్టేషన్

మద్దిలపాలెం బస్ స్టేషన్, ఆంధ్రప్రదేశ్ రాష్ట్రం, విశాఖపట్నం నగరం మధ్యలో ఉన్న బస్ స్టేషన్. ఇది ఆంధ్రప్రదేశ్ రాష్ట్ర రోడ్డు రవాణా సంస్థ (ఏపిఎస్ఆర్టిసి) ఆధ్వర్యంలో ఉంది.

 రవాణా 
ఆంధ్రప్రదేశ్‌లోని చిన్న బస్ స్టేషన్లలో ఇది ఒకటైన మద్దిలపాలెం బస్ స్టేషనుకు ఒడిస్సా, ఛత్తీస్‌గఢ్, తెలంగాణ వంటి ఇతర రాష్ట్రాల నుండి అనేక బస్సులు వస్తాయి. అంతేకాకుండా ఇక్కడికి సమీపంలోని అన్ని పట్టణాలకు, నగరంలోని ఇతర ప్రాంతాలకు బస్సు సౌకర్యం ఉంది. ఇది ప్రధానంగా సిటీ బస్ టెర్మినస్‌గా ఉపయోగించబడుతుంది. ఇది జాతీయ రహదారి పక్కన నగరంలోని ఒక ప్రధాన ప్రాంతంలో ఉండడం వల్ల ఇక్కడ ఎక్కువ రద్దీగా ఉంటుంది. ఇందులో 30 ప్లాట్‌ఫాంలు ఉన్నాయి.

 సిటీ బస్సులు 
ఇక్కడి నుండి బస్ స్టేషన్ కాంప్లెక్స్, రైల్వే స్టేషన్, నగరంలోని ప్రతి ప్రాంతానికి అనేక సిటీ బస్సులు నడుస్తున్నాయి.

 ఇతర వివరాలు 
ఈ బస్ స్టేషన్ ప్రక్కన ఉన్న రెండు ఆర్టీసీ డిపోలలో ఒకటి తొలగించి, బహుళ అంతస్తుల బస్ స్టేషన్-కమ్-కమర్షియల్ కాంప్లెక్స్ నిర్మించే ఈ ప్రాజెక్టును కన్సల్టెంట్‌కు ఇచ్చారు.

 ఇవికూడా చూడండి 
 ద్వారకా బస్ స్టేషన్

 మూలాలు 

 

వర్గం:విశాఖపట్నం బస్సు స్టేషన్లు